Diari Oficial de la Generalitat Valenciana


Sumari del DOGV 3212, del 27-03-1998 (1998/900523)

ACORD de 17 de març de 1998, del Govern Valencià, per la qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Sierra Engarcerán.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/03/17/(2)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900523


Data del document
:   17-03-1998

Organisme emissor


Tipus de document
:   Acord

Descriptors 

:   * Sierra Engarcerán
    * administració local
    * expropiació

ACORD de 17 de març de 1998, del Govern Valencià, per la qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Sierra Engarcerán. [1998/X2328]  
El Govern Valencià, en la reunió del dia 17 de març de 1998, adoptà l'acord següent:  
L'Ajuntament de Sierra Engarcerán, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de 1a fase obertura i urbanització prolongació del carrer d'Herminio Salvador.  
Aquesta declaració d'urgent ocupació es justifica per les raons següents: l'obra que es pretén executar ha estat inclosa en el Pla Provincial d'Obres i Serveis per a 1998 de la Diputació Provincial de Castelló; per la qual cosa, en el cas de no tindre la corporació la disponibilitat dels terrenys, quedaria exclosa l'obra del Pla, amb la consegüent pèrdua, per part de la corporació municipal, de la part del finançament assumida per la Diputació.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i no es presentaren al·legacions. Hi consta l'aprovació del projecte tècnic d'obres, l'acta de replantejament i l'oportuna retenció de crèdit.  
Per tot això i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament de Sierra Engarcerán, per a l'execució del projecte de 1a fase obertura i urbanització prolongació del carrer d'Herminio Salvador.  
Relació de béns afectats  
1. Propietari: Enrique Mateu Agut.  
Béns afectats: 24'94 m2 del solar de ref. cadastral 35654-39, c/ Bisbe Beltrán núm. 7, de Sierra Engarcerán. Confronta: dreta, hereus Mateu Agut; esquerra, Vicente Mateu Mas; i fons, Jaime Mateu Pérez.  
2. Propietari: Vicente Mateu Mas.  
Béns afectats: 23'60 m2 del solar de ref. cadastral 35434-38, c/ Bisbe Beltrán núm. 9, de Sierra Engarcerán. Confronta: dreta, Enrique Mateu Agut; esquerra, Vicente Mateu Mas; i fons, Jaime Mateu Pérez.  
3. Propietari: Vicente Mateu Mas.  
Béns afectats: 23'40 m2 del solar de ref. cadastral 35393-37, c/ Bisbe Beltrán núm. 11, de Sierra Engarcerán. Confronta: dreta, Vicente Mateu Mas; esquerra, Carmen Mateu Mas; i fons, Jaime Mateu Pérez.  
4. Propietària: Carmen Mateu Mas.  
Béns afectats: 24 m2 del solar de ref. cadastral 35143-36, c/ Bisbe Beltrán núm. 13, de Sierra Engarcerán. Confronta: dreta, Vicente Mateu Mas; esquerra, José Felipe Mateu Mas; i fons, Jaime Mateu Pérez.  
5. Propietari: José Felipe Mateu Mas.  
Béns afectats: 29'69 m2 del solar de ref. cadastral 35175-35, c/ Bisbe Beltrán núm. 15, de Sierra Engarcerán. Confronta: dreta, Carmen Mateu Mas; esquerra, José Felipe Mateu Mas; i fons, Jaime Mateu Pérez.  
6. Propietari: Jaime Mateu Pérez.  
Béns afectats: 347 m2 del solar de ref. cadastral 35439-29, c/ Herminio Salvador núm. 9, de Sierra Engarcerán. Confronta: dreta, José Fco. Mateu Mas; esquerra, Enrique Mateu Agut; i fons, Celia Agut Sabater.  
7. Propietària: Celia Agut Sabater.  
Béns afectats: 21'13 m2 del solar de ref. cadastral 35817-03, c/ Sant Antoni núm. 49, de Sierra Engarcerán. Confronta: dreta, Amador Salvador Queral; esquerra, Teresa Castell Beltrán; i fons, Sebastián Sanz Mateu.  
Aquest acord se publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins el moment de l'alçament de l'acta prèvia, puguen formular al·legacions per escrit davant de l'Ajuntament, a fi d'esmenar possibles errors que s'hagen patit en relacionar els béns afectats per l'ocupació urgent.  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que les persones interessades puguen exercir qualsevol altre recurs que estimen oportú.  
València, 17 de març de 1998  
El conseller secretari del Govern Valencià,  
JOSÉ JOAQUÍN RIPOLL SERRANO


Còpia Permalink ELI